Kota Van

Kota Van (Jawi: کوتا ۏن, Armenia: Վանի Բերդ, juga dikenali sebagai Kubu Kota Van,  atau Bahasa Kurdi: Kela Wanê) ialah sebuah kubu batu yang dibina oleh kerajaan Urartu purba dalam linkungan kurun ke-9 hingga ke-7 SM, dan adalah kubu terbesar daripada yang lain. Ia menjaga puing-puing Tushpa, ibu negeri kerajaan kuno Urartu dari kurun ke-9 yang bertempat di sebuah cenerung. Beberapa kubu yang serupa ada terbina di seluruh kerajaan Urartu, dan biasanya menembusi lereng bukit dan singkapan di mana sempadan Armenia, Turki dan Iran bertemu. Puak-puak yang datang selepas Urartu seperti Medes, Achaemenid, Lamender, Parthia, Rumawi, Parsi Sassan, Byzantine, Arab, Saljuk, Safawiyah, Afshariyah, Uthmaniyah dan Rusia setiap satu mengawal kota ini dari semasa ke semasa. Lokasi kota purba ini adalah di barat Van dan timur Tasik Van di Wilayah Van di Turki.

Silva Tipple New Lake mengetuai sebuah kembara Amerika Syarikat ke puing-puing kota ini pada tahun 1938–40.Marquis-Who's Who, Inc. (1969–73). Who was who in America. with world notables (Jilid 5). Chicago, IL: Marquis-Who's Who. Dicapai 10 Jun 2019 dari sini. 

Bahagian dasar Kota Van dibina dengan basalt yang tidak dilepa, sementara dindingnya dibina dengan batu-bata. 

Kubu kota seperti ini digunakan untuk pengawalan dan pengawasan daerah, dan bukanlah benar-benar sebagai perlindungan daripada serangan luar. Puing-puing kubu kota berada di luar bandar Van kini, di mana ia menyokong tembok yang dibina dari zaman pertengahan.Scarre, C. (Ed.). (1999). The Seventy Wonders of the Ancient World: The Great Monuments and how They Were Built. London, UK: Thames & Hudson.

 Prasasti Achaemenid 
Sebuah prasasti tribahasa yang menghebat-hebatkan Xerxes Agung dari kurun ke-5 SM ada tertulis pada permukaan tembok yang licin, kira-kira 20 meter dari permukaan tanah berdekatan kota kubu ini. Ceruk tersebut asalnya diukir oleh bapa Xerxes iaitu Raja Darius I, tetapi beliau meninggalkan permukaan itu kosong. Prasasti tersebut berada dalam keadaan yang hampir sempurna dan terbahagi kepada tiga ruang dengan 27 baris yang ditulis (dari kiri ke kanan) dalam bahasa Parsi Kuno, Babilonia, dan Elam. 

 Galeri 

 Rujukan 

 Pautan luar 

 Prasasti Pepaku di Van  
 Tapak gambar yang luas di kawasan Kale dan bandar lama 
Kategori:Laman menggunakan sintaks imej dikecam